કેરળમાં અતિભારે માત્રામાં ત્રાટકેલ મેઘને લીધે સર્વત્ર જનજીવન અસ્તવ્યસ્ત થઇ ગયું છે. ચોતરફથી કેન્દ્ર સરકાર દ્વારા, સ્ટેટ ગવર્મેન્ટ્સ દ્વારા અને અન્ય સંસ્થાઓ/વ્યક્તિઓ દ્વારા રાહતદાન પણ આવી રહ્યું છે. એક રિપોર્ટ મુજબ, સ્વાતંત્ર્ય દિવસની પૂર્વ સંધ્યાએ લગભગ રાતે સાડા નવની આસપાસ બે આઇએએસ ઓફિસરો કેરળના વાયનાડ જીલ્લાના એક રિલીફ કેમ્પમાં પહોંચ્યા. એક હતાં વાયનાડના ડેપ્યૂટી કલેક્ટર એનએસકે ઉમેશ, બીજા હતા રાજમણિક્યમ કે જેઓને સરકાર તરફથી રાહત શિબિરના ઇન્ચાર્જ તરીકે મોકલાયા હતા.